
Įvadas 


Prisijungti prie europinio ekologinio piliečių mokslo projekto „Plastiko piratai“ 
pakvietė koordinatoriai Lietuvoje — Lietuvos mokinių neformaliojo švietimo centras. 
Šis projektas išsiskiria ne tik dideliu tarptautiniu mastu, bet ir tuo, kad yra piliečių 
mokslo projektas. Tai — pasaulyje vis populiarėjanti praktika, kai duomenis rinkti 
gali visi norintys piliečiai, o vėliau surinkti duomenys yra vertinami mokslininkų ir 
panaudojami tikruose moksliniuose tyrimuose. Projekto „Plastiko piratai“ tikslas — 
stiprinti mokslinį bendradarbiavimą Europoje, skatinti piliečių įsitraukimą į mokslinę 
veiklą, ugdyti aplinkosauginį sąmoningumą bei mažinti neigiamą poveikį aplinkai. 
Prie projekto jau prisijungė 10 Europos Sąjungos valstybių. Projekto metu atlikdami 
įvairias veiklas, tyrimus mokiniai sužinos apie Europos upių būklės mokslinius 
tyrimus, išmoks kaip taisyklingai atlikti mokslinius tyrimus ir susipažins su plastiko 
taršos jūrose bei vandenynuose problema („Plastiko piratai“ svetainė, 2020). 
Projekto „Plastiko piratai“ viena iš pagrindinių veiklų — tiriamoji veikla. „Šventosios 
upės taršos vertinimas“ — tokia tiriamoji veikla buvo atlikta Visagino „Verdenės“ 
gimnazijos antros klasės mokinių ir jų tėvelių. 

„Mokymasis tyrinėjant suteikia puikias mokymo(si) sąlygas, leidžia sukurti 
mokiniui patrauklią ugdymo(si) aplinką, įtraukti į ugdymo procesą daugiau praktinės 
veiklos, gyvosios gamtos stebėjimo“ (Vaičiūnienė, Jasiulienė, 2023). Tiriamosios 
veiklos naudą pabrėžia ir Bendrojo ugdymo programos (2022): „Mokantis gamtos 
mokslų yra vertingas atradimų džiaugsmo patyrimas ir natūralaus smalsumo 
apie supantį pasaulį skatinimas. Labai svarbi mokinių tiriamoji veikla, apimanti 
ne tik konkrečias atliekamas užduotis, bet ir tyrimų planavimą. Taip sudaromos 
prielaidos mokiniams ugdytis kritinio ir kūrybinio mąstymo, problemų sprendimo 
gebėjimus, kelti asmeninius iššūkius, susikurti naujų žinių, identifikuoti problemas, 
aiškinti reiškinius, daryti įrodymais grįstas išvadas, naudoti tyrimų metodus ir kt. 
Mokiniai skatinami atpažinti gamtamokslines problemas ir jas spręsti, vadovaujantis 
darnaus vystymosi, sveikos gyvensenos principais, atsakingai taikant įgytas žinias ir 
gebėjimus įvairiose gyvenimo situacijose“. Per tiriamąją veiklą ugdomos svarbiausios 
kompetencijos: mokiniai išmoksta kūrybiškai ir kritiškai mąstyti, numatyti bei 
planuoti savo veiksmus, savarankiškai veikti ir bendradarbiauti, ieškoti informacijos, 
ją analizuoti ir daryti išvadas. „Tokia veikla (Vaičiūnienė, Jasiulienė, 2023) yra vienas 
iš efektyviausių būdų padidinti mokinių pažintinį aktyvumą“. 

Labai svarbus projekto „Plastiko piratai“ aspektas — mokinių ekologinis 
ugdymas. Susiduriant su aktualiomis aplinkosauginėmis problemomis ir jas 
sprendžiant, ypatinga reikšmė tenka ekologinei sampratai formuoti, tinkamai vaikus 
įtraukti į aktyvią ekologinę veiklą ir pažadinti jų norą pažinti, tyrinėti ir kartu atrasti. 

Praktinės veiklos pagrindu sukurtas mokomasis filmas: Tiriamasis darbas. 
„Šventosios upės taršos vertinimas“ piliečių mokslo projekte „Plastiko piratai“ (369) 
Tiriamasis darbas. „Šventosios upės taršos vertinimas“ piliečių mokslo projekte 
„Plastiko piratai“ — YouTube 


Veiklos patirtis 


Per pasaulio pažinimo pamokas su mokiniais kalbėjomės, kaip svarbu rūšiuoti 
atliekas, kaip svarbu būnant gamtoje ir poilsiaujant susitvarkyti, po buvimo gamtoje 
nepalikti šiukšlių. „Ką atsinešu, tą ir išsinešu“ — su tokiu požiūriu ir pozicija diskusijos 
metu žengėme pirmuosius žingsnelius formuojant ekologinį ugdymą. Labai noriai 
mokiniai atsiliepė į kvietimą dalyvauti piliečių mokslų projekte „Plastiko piratai“ 
ir atlikti kartu su savo tėveliais bei mokytoja tyrimą. Pagal vokiečių mokslininkų 
metodiką ir naudodamiesi atsiųsta mėginių rinkimo įranga mokiniai kartu su tėvais 
atliko Šventosios upės taršos vertinimą. Antrokų tėvai aktyviai įsijungė į veiklą 
norėdami prisidėti ne tik prie duomenų rinkimo, bet ir parodydami savo vaikams, 
kad piliečių veikla yra svarbi. Mokinių tėvai parūpino tiriamajam darbui reikalingas 
priemones, suorganizavimo vaikų atvežimą prie upės, kartu su vaikais dirbo grupėse 
ir atliko paskirtas veiklas. 

Ugdymo metodai: 

Įtraukiamasis pasakojimas, filmuotos dokumentikos peržiūra, praktinė veikla, 
darbas grupėje, diskusija. 

Mokymosi strategija: 

Vieta: Zarasų rajonas, Bikėnų kaimas. 

Laikas: 2022 spalio mėn. 

Tyrimą atliko: Visagino „Verdenės“ gimnazijos 2 klasės mokiniai ir jų tėvai (1 pav.) 


1 paveikslas 2 paveikslas 
Komanda „Upės bičiuliai“ Mokinių pasiskirstymas į grupes 

Tyrimo tikslas — remiantis vokieciy mokslininky parengta metodika ir naudojant 
mėginių rinkimo įrangą atlikti Šventosios upės taršos vertinimą. 

Hipotezė — pavyks atlikti tyrimą ir surinktus duomenis pateikti mokslininkams. 
Darbo priemonės: 

Tinklelis, tiesi lazda 50 cm ilgio (3 vnt.), darbo pirštinės, šiukšlių maišai (9 vnt.), 
balto audeklo gabalai (3 vnt.), šviesus audeklo gabalas (maždaug 5x2), 0,5 I tušti 
plastikiniai buteliai (2 vnt.), matavimo juostos (1,50 m), virvė (20 m), priemonės 
mėginių ėmimo stotelėms žymėti ir kt., išmanusis telefonas. 

Tyrimo eiga. 

Tyrimas suskaidytas į tris etapus ir jų metu atliktos veiklos. 
I etapas. Tyrimo planavimas. 

Šiame tyrimo etape atidžiai buvo studijuojama, kokias veiklas atliks kiekviena 
grupė. Mokiniai, pagal savo norą, pagal numatomas veiklas, pasiskirstė į darbo sritis 
(2 pav.): 

A- Šiukšlės upės pakrantėje; 

B - Šiukšlių upės pakrantėje įvairovė; 

C — Plūduriuojančios šiukšlės; 

D - Pranešimo parengimo komanda. 

Įdomus faktas, kad nė vienas mokinys nepareiškė noro, dalyvauti „Pranešimo 
parengimo komandoje“. Projekto „Plastiko piratai“ organizatoriai pateikė būtiną 
sąlygą: upės nešami vandenys turi įtekėti į Baltijos jūrą. Pasirinkome upę - Šventąją 
ir ieškojome apie ją informacijos internete. Šiame tyrimo etape mokinių tėvai 
pasirūpino transportu, kad atvyktume prie tiriamojo objekto (Šventosios upės, 
Zarasų rajone). 

II etapas. Tyrimo atlikimas. 

Pirmiausiai, tyrimo vietoje naudodami išmaniuosius telefonus, nustatėme 
upės koordinates. Daugeliui mokinių tai buvo pirmas kartas, kada mokėsi nustatyti, 
kur esantys. 

Tyrimo dalis A (Šiukšlės upės pakrantėje). 

Pasiskirstėme į tris zonas: paupys (5 metrai nuo upės), upės šlaitas (10 metrų 
nuo upės), upės slėnis (15 metrų nuo upės). Kiekvienoje zonoje, kas 20 metrų, 
pasižymėjome mėginių ėmimo stotis: 1,5 m apskritimus. Kiekviena grupė pasirinko ir 
apgalvojo dar klasėje, kaip pasižymės mėginių ėmimo stoties ribas. Vieni nusprendė 
pasižymėti šaškėmis, kiti - trinkelėmis, treti - Lego kaladėlėmis (3 pav.) Veiklos metu 
1,5 m spindulio apskritimuose suskaičiavome rastas šiukšles (4 pav.). 

3 paveikslas 4 paveikslas 
Daiktai žymėti mėginių ėmimo stoties ribas Matuoja mėginių ėmimo stoties 
ribas 


Tyrimo dalis B (Šiukšlių upės pakrantėje įvairovė). 

Šio tyrimo dalyje rinkome šiukšles ir dėjome jas į maišus. Eidami paupiu (nuo upės 
20 metrų atstumu) rinkome šiukšles (5 pav.). Įrengėme „Šiukšlių rūšiavome stotį“. 
Surinktas šiukšles surūšiavome (6 pav.). 


5 paveikslas 6 paveikslas 
Paupiu renkamos šiukšlės „Šiukšlių rūšiavimo stotyje“ rūšiuojamos 
šiukšlės 


Tyrimo dalis C (Plūduriuojančios šiukšlės). Parengėme tinklelį mėginių ėmimui. 
Nustatėme upės tekėjimo kryptį ir įleidome tinklelį į vandenį (7 pav.). Tinklelį 
vandenyje laikeme 60 min. Stebėjome, ar per tą laiką nebuvo praplaukiančių 
šiukšlių. Tinklelio turinį (8 pav.) apžiūrėjome ir išsiuntėme organizatoriams. 

7 paveikslas 8 paveikslas 
Tinklelis Sventosios upés vandenyje Tinklelio turinys 


III etapas. Išvados. 
Pavyko pagal nurodytą metodiką atlikti Šventosios upės taršos vertinimą. 
Protokolas su surinktais duomenimis perduotas mokslininkams. 
Paupiu nueita 290 metrų ir surinkta 37 vienetai šiukšlių. 
Bendras visų šiukšlių svoris (įskaitant plastiko atliekas) - 4,153 kg. 
Bendras visų plastikinių atliekų svoris — 1,043 kg. 

+ Tyrimo metu vaikai bendradarbiavo su tėvais. 

Iškelta hipotezė pasitvirtino: 
pavyko atlikti tyrimą ir surinktus duomenis pateikti mokslininkams. (Po 
kiek laiko susisiekėme su mokslininkais ir paaiškėjo, kad mūsų paimtame 
mėginyje buvo rasta mikroplastiko dalelių). 


Apibendrinimas 


Atliktą tyrimą „Šventosios upės taršos vertinimas“ mokiniai įsivertino 
išsakydami savo nuomones: 
Aivaras: „Labai laukiau to momento, kai leisime tyrimo tinklelį nuo tilto į Šventosios 
upės vandenį. Nekantravau, kada prabėgs 60 min. ir galėsiu sužinoti, ar daug plastiko 
pateko į tinklelį. Baisu buvo, kad nieko nenutiktų su tinkleliu“. 
Ignas: „Aš išmokau nustatyti vietos koordinates su išmaniuoju telefonu. Man buvo 
paskirta užduotis — laikmačiu nustatyti 60 min. ir pranešti, kada jos prabėgs. Viskas 
man pavyko. Džiaugiuosi, kad dalyvavau šiame tyrime“. 
Glebas: „Man labai patiko atlikti upės tyrimą. Mes abu su tėčiu dalyvavome. Aš 
nustebau, kad upės pakrantėje radome daug plastiko šiukšlių. Įdomu buvo rūšiuoti 
šiukšles pagal kategorijas“. 

Kamilė: „Man labai patiko, kad mama kartu su mumis atliko tyrimą. Kartu su mama 
aš pasvėriau surinktas šiukšles“. 


Pastaba: Nuotraukų autorius Danguolė Savičienė. Leidžiama nuotraukas publikuoti. 

Summary 


EXPLORATORY WORK WITH THE CLASSROOM COMMUNITY: "ASSESSMENT OF THE 
POLLUTION OF THE SVENTOJI RIVER" IN THE CITIZEN SCIENCE PROJECT "PLASTIC 
PIRATES" 


Danguole Saviciene 
Visaginas city “Verdenes” Gymnasium, Lithuania 


The Lithuanian coordinators of the new European eco-citizen science project "Plastic 
Pirates", the Lithuanian Centre for Non-formal Education for Schoolchildren, have invited 
the Lithuanian coordinators of the project to join the project. This project is not only 
internationally significant, but also has the distinction of being a citizen science project. 
It is a practice that is becoming increasingly popular around the world, where data can be 
collected by any citizen who wants to, and then the data collected is evaluated by scientists 
and used in real scientific research. The aim of the Plastic Pirates project is to strengthen 
scientific cooperation in Europe, promote citizen involvement in science, raise environmental 
awareness and reduce negative environmental impacts. The project has already been joined 
by 10 European Union countries. Through various activities and investigations, students 
will learn about research on the state of Europe's rivers, learn how to carry out research 
correctly and learn about the problem of plastic pollution in seas and oceans. One of the 
main activities of the "Plastic Pirates" project is research. "Assessment of the pollution of the 
Sventoji River" is a research activity carried out by the second grade pupils of the Verdenė 
Gymnasium in Visaginas and their parents. 

A training film based on practical activities: the Research paper. "Assessment of the pollution 
of the Sventoji River" in the citizen science project "Plastic Pirates": 

(369) Tiriamasis darbas. „Šventosios upės taršos vertinimas“ piliečių mokslo projekte 
„Plastiko piratai“ - YouTube 

In summary: 

- The assessment of the pollution of the Šventoji River has been carried out according to the 
specified methodology. 

- The protocol with the collected data has been forwarded to the scientists. 

-290 metres were walked along the river and 37 pieces of litter were collected. 

- The total weight of all litter (including plastic waste) was 4,153 kg. 

- The total weight of all plastic waste is 1,043 kg. 

- The children cooperated with their parents during the survey. 

The hypothesis was confirmed: 

- We were able to carry out the study and to present the data to scientists. (Some time later, 
we contacted the scientists and found out that microplastic particles had been found in our 
sample.) 

Keywords: citizen science, inguiry, project-based activities, STEAM, classroom community. 

